kardosdrur/scandi-wiki huggingface dataset:
Zombiefilm

Zombiefilm er alle former for film, hvori der optræder zombier. Blandt de tidligste zombiefilm er White Zombie (1932) med Bela Lugosi, fulgt af klassikere som den engelske The Plague of the Zombies (1966). Med George A. Romeros Night of the Living Dead (1968) ændrede zombiefilmene karakter fra at handle om woodoo-forbandelser til at skildre smitsomme, virusagtige epidemier, ofte med zombierne som metafor for diverse dårligdomme i det moderne samfund, hvor det ikke blot er zombierne, der forårsager dødsfaldene, men også spændinger og splid mellem mennesker, der i nogle tilfælde udgør en større trussel mod dem selv, end zombierne gør.

Danske zombiefilm 
 De lever (Martin Schmidt, 1990)
 Vågn op! (Peder Pedersen, 1992)
 Snake Eyes (Martin Schmidt, 1992)
 Bryllupsnatten (Mads Tobias Olsen, 1997)
 Nekrolog (Ian Helstrup, 2000)
 Rådden kærlighed (Martin Forsbom, 2002)
 There's Something Rotten in the State of Denmark (Ella Rasmussen, 2005)
 Codename: Yin/Yang (Johan Albrechtsen, 2007)
 ZombieWestern: It Came from the West (Tor Fruergaard, 2007)
 Rise from Your Grave (Carl Marott Rasmussen, 2009)
 Opstandelsen (Casper Haugegaard, 2010)
 De genfødte (Henrik Bjerregaard Clausen, 2010)
 In Between (Laust Andersen, 2011)
 Hovedløst begær (Kim Lysgaard Andersen, 2011)
 Zomedy (Mads Rosenkrantz Grage & Jacob Ege Hinchely, 2011)
 Du Danske Sommer 2  (Marianne Glenhammer, 2012)
 Outpost  (Esben Halfdan Blaakilde, 2012)
 Mors dag (Jonas Kvist Jensen, 2012)
 Zombie Nuts (Allan Christiansen, 2012)
 Forfald (Mark S. Svensson, 2013)
 Fra alle os... (Jonas Kvist Jensen, 2013)
 Zombiehagen (Jonas Ussing, 2014)
 Udbrud (Henrik Andersen, 2015)
 Fear of Silent Hill (Svetlana Merlov Pittman, 2016)
 Sorgenfri (Bo Mikkelsen, 2016)
 Escaping the Dead (Martin Sonntag, 2017)
 Less than human (Steffen Bang Lindholm, 2017)
 Lad de døde hvile (Sohail A. Hassan, 2018)

Øvrige zombiefilm 

 I Walked with a Zombie (1943)
 The Plague of the Zombies (1966) 
 Night of the Living Dead (1968)
 Dawn of the Dead (1978)
 Zombi 2 (1979)
 Paura nella città dei morti viventi (1980)
 The Evil Dead (1981)
 Day of the Dead (1985)
 The Return of the Living Dead (1985) 
 Night of the Living Dead (1990) (remake)
 Resident Evil (2002)
 28 Days Later... (2002)
 Shaun of the Dead (2004)
 Resident Evil: Apocalypse (2004)
 Dead & Breakfast (2004)
 Dawn of the Dead (2004) (remake)
 Dead Meat (2004)
 Land of the Dead (2005)
 House of the Dead (2005)
 28 Weeks Later (2007)
 Resident Evil: Extinction (2007)
 Planet Terror (2007)
 Diary of the Dead (2008)
 Survival of the Dead (2009)
 Zombieland (2009)
 Resdient Evil: Afterlife (2010)
 World War Z (2013)

 
Filmgenrer
Lister over film
Turn Back Time

"Turn Back Time" er den syvende single fra bandet Aqua fra 1998. Singlen blev deres tredje og sidste nummer 1-single i Storbritannien. Den var ligeledes gruppens sidste singleudgivelse i USA.

Sangen udmærker sig på albummet Aquarium ved at have en dybere tekst end de øvrige sange, og oprindeligt var deres producere imod at medtage sangen på albummet, da de ikke mente den passede ind. Sangen indeholder ikke noget bidrag fra gruppemedlemmet René Dif.

Nummeret blev i 1998 desuden anvendt på soundtracket til filmen Sliding Doors med Gwyneth Paltrow, og der er indspillet to forskellige musikvideoer til sangen; en til filmen, samt en til bandpromovering. 

I 2005 udgav Tómas Gislason en dokumentarfilm om Aqua ved navn Turn Back Time.

Kilder

Aqua-sange
Dance-sange
Sange fra 1997
Slovensk (sprog)

Slovensk (slovenski jezik [slɔˈʋèːnski ˈjɛ̀ːzik] eller slovenščina [slɔˈʋèːnʃt͡ʃina]) er et slavisk sprog, der tales af lidt over 2 mio. mennesker, fortrinsvis i Slovenien, hvor det er det officielle sprog. Endvidere er slovensk et officielt sprog i Den europæiske union. Det er et indoeuropæisk sprog af den sydslaviske sprogstamme. 

Slovensk skrives med en udvidet udgave af det latinske alfabet; denne blev oprindelig udviklet til kroatisk af Ljudevit Gaj og er baseret på det tjekkiske alfabet. Et af de særligste træk ved slovensk er, at det har bevaret det protoindoeuropæiske dualis ("to-tal") som bøjningsform foruden singularis (ental) og pluralis (flertal).

Navnet "slovensk" betyder "slavisk" (ligesom "slovakisk" og "slavonsk" (et område i det østlige Kroatien) også gør det.

Skriftsprogets historie
De ældste skriftlige kilder, som viser typiske slovenske sproglige træk, er Brižinski spomenici (Freisinger-manuskripterne), som er skrevet med latinske skrifttegn omkring år 1000 (972-1039). Disse tekster, som er opstået i  Koroška i det nordlige Slovenien, kom dog ikke til at udgøre noget udgangspunkt for et slovensk skriftsprog igennem middelalderen, og det blev først under Reformationen i 1500-tallet, at man kunne tale om en opbygning af et slovensk skriftsprog. Grundlæggeren regnes for at være Primož Trubar, som i 1550 udgav Katakizam — katekismus — og Abecednik — ABC. I 1557-1560 oversatte han Ta pervi deil Tiga noviga testamenta (Den første del af Det ny testamente), og i 1564 udgav han kirkeforordningen Cerkveno ordningo. Den første slovenske grammatik, Arcticae horulae er skrevet i 1584 af Adam Bohorič, mens den første ordbog (tysk-latin-slovensk-italiensk) blev udgivet i 1592 af Jeronim Megiser.

Eksterne henvisninger 

Europæiske minoritetssprog
Slovensk sprog
Sprog i Østrig
Sprog
Sprog i Kroatien
Sprog i Italien
Banke

Banke er et ord, som anvendes i flere sammenhænge, eksempelvis den gamle danske betegnelse banke for bakke (eksempelvis Dogger Banke), eller verbet at banke, der kan betyder at banke på (eksempelvis døren) eller det kan betyde at vinde over eller at slå. Derudover findes navnet Banke anvendt som dansk efternavn samt som stedbetegnelse i Nepal

 Dybbøl Banke – historisk mindesmærke i Sønderjylland
 Banke (hav)
 Dogger Banke – sandbanke i Nordsøen
 Derudover mange lokale stedbetegnelser tilknyttet betegnelsen Banke i betydningen bakke
 Banke – dansk efternavn, eksempelvis Niels Banke, Michael Banke, Thomas Banke, m.fl.
 Banke District – et nepalesisk forvaltningsområde.
Det russiske hus

Det russiske hus (originaltitel: The Russia House) er en roman af John le Carré, der blev udgivet  i 1989.  Titlen hentyder til øgenavnet på den del af British Secret Intelligence Service, der stod for spionage af Sovjet Unionen. En spillefilm baseret på romanen havde premiere i 1990 og havde Sean Connery og Michelle Pfeiffer i hovedrollerne, og blev instrueret af Fred Schepisi.

Eksterne Henvisninger 

Romaner fra England
Film baseret på bøger
Britiske film fra 1990
Spionfilm
BioWare

BioWare er et canadisk spilfirma. BioWare blev grundlagt i 1995 af Ray Muzyka og Greg Zeschuk. Deres hovedsæde ligger i Edmonton, Alberta, Canada. BioWare er blevet meget kendte for deres rollespil bl.a. Baldur's Gate-serien, Mass Effect-serien, og Neverwinter Nights spillet. Firmaet blev i 2007 opkøbt af EA og blev således en del af EA men beholdt sin egen branding.

Spil

Spilmotorer

Infinity Engine

Aurora Engine

Odyssey Engine

Eclipse Engine

Referencer 

Etableret i 1995
Computerspilsvirksomheder fra Canada
Capitol Records

Capitol Records er et stort amerikansk pladeselskab med hovedkvarter i Capitol Tower i Hollywood, LA, CA. Selskabet blev stiftet i 1942 og blev i 1955 opkøbt af det britiske pladeselskab EMI. Capitol Records indgår i dag i Capitol Music Group, der er ejet af Universal Music Group.

Capitol Records har bl.a. været pladeselskab for flg. kunstnere:
Nat King Cole, Frank Sinatra, Hoyt Axton, Ella Fitzgerald, Judy Garland, Peggy Lee, Ella Mae Morse, Dinah Shore, Sam Donahue, The Band, Tina Turner, Garth Brooks, Paul McCartney, Ringo Starr, the Beach Boys, Brian Wilson, Bee Gees, Merle Haggard, Johnny Mercer, Megadeth (nu på Century Media Records), The Knack, NF, Everclear, Katy Perry, Mary J. Blige, Halsey, Duran Duran (concurrently on Warner Records), Beastie Boys, Juice Newton, The Kingston Trio, Neil Diamond, Iron Maiden (concurrently via BMG), Richard Thompson, Minnie Riperton, Luscious Jackson, Linda Ronstadt, Beck, Avenged Sevenfold, Don Henley, Yellowcard, Sam Smith, The Smithereens, Sparklehorse, Migos, Emeli Sandé, Queen Naija, Helena Paparizou, 5 Seconds of Summer, Brian Courtney Wilson, Yma Sumac, Niall Horan, Radiohead, Richard Marx, Trace Adkins, Empire of The Sun, Fletcher, Coldplay (concurrently on Atlantic Records), Stan Freberg, Rodney Carrington,  Queen og Wayne Newton.

Eksterne henvisninger 

 Officielt website

Pladeselskaber fra USA
Etableret i 1942
Hollywood
Virksomheder i Los Angeles
Universal Music Group
Blodbadet i Ronneby

Blodbadet i Ronneby var en svensk massakre under ledelse af Erik 14. Den fandt sted mandag den 4. september 1564 under Den Nordiske Syvårskrig i Rønneby i Blekinge, der dengang var dansk.

Historie 

Den svenske kong Erik 14. forsøgte at gøre Sverige til den dominerende magt i Norden og sendte soldater ind i Blekinge. Her blev de bageste af tropperne fanget af blekingeboerne og klynget op i træerne til skræk og advarsel. Vred over disse henrettelser befalede kong Erik, at alt mellem Lykkeby og Rønneby skulle slås ihjel og brændes.   

Svenske tropper ankom den 3. september til Rønneby og gav to gange Rønneby-boerne mulighed for at overgive sig. Men borgerne vægrede sig og håbede på hjælp fra danske tropper et par mil vest for byen. Byen havde ingen egentlige forsvarsværker, og det var derfor en let sag for de svenske soldater at forcere den palisade, som var sat op som forsvar. Plyndringen kunne gå i gang, og over 2.000 indbyggere blev hugget ned. Bagefter skrev kong Erik i et brev "Et vældigt myrderi, så vandet i elven var rødt som blod fra de døde kroppe".

Byerne Elleholm, Sølvesborg, Avskær og Lykkeby i Blekinge samt Åhus i Skåne blev alle plyndret og ødelagt. Målet var at deportere den del af befolkningen, som havde overlevet plyndringerne, fra Kalmar til Stockholm, for som den svenske konge selv udtrykte det: "...det är bättre att hafva ett öde än ett fiendeland..."

Blodbadet blev i propaganda af svenskerne fremstillet som en stor sejr med kong Erik i spidsen, mens danskerne fremførte historien om, hvor brutale svenskerne var, for på den måde at samle modstand i egne rækker.

Referencer

Eksterne henvisninger 

Albert Vejde: "Erik XIV och ödeläggelsen av Rönneby 1564" (Scandia, bind 2 (1929), nr 1; s. 54-64)  (svensk)
Rønneby Blodbad  (Blekinge Museum)
 Svenskerne stod bag glemt massakre på danskere, Niels Ebdrup, Videnskab.dk, 4. september 2014

Sveriges historie
Ronneby
Massakrer i Danmark
Danmark i 1500-tallet
Massakrer i Sverige
Den Nordiske Syvårskrig
Begivenheder i 1564
Knights of honor

Knights of Honor er et Real-Time Strategi PC-spil udviklet af bulgarske Black Sea Studios. Spillet blev udgivet af tyske Sunflowers i Europa i 2004, og af Paradox Entertainment i Nordamerika i 2005. Knights of Honor finder sted Middelalderens Europa.

Eksterne henvisninger 
 Black Sea Studios – Officiel hjemmeside

Referencer 

Computerspil fra 2004
Strategispil
Windows-spil
Owatonna

Owatonna er en amerikansk by og administrativt centrum for det amerikanske county Steele County i staten Minnesota. I 2000 havde byen et indbyggertal på .

Ekstern henvisning
Owatonnas hjemmeside (engelsk)

Byer i Minnesota
Madison (Minnesota)

Madison er en amerikansk by og administrativt centrum i det amerikanske county Lac qui Parle County i staten Minnesota. I 2000 havde byen et indbyggertal på .

Ekstern henvisning 
 Madisons hjemmeside (engelsk)

Byer i Minnesota
Flaggruten

Flaggruten er en hurtigbådsforbindelse på vestkysten af Norge mellem Bergen og Stavanger. I dag går der tre skibe i ruten, hurtigbådene M/S «Vingtor», M/S «Vindafjord» og M/S «Fjordbris». Anløbshavne (fra nord til syd): Bergen Strandkaiteminalen – Flesland (Lufthavn) – Rubbestadneset – Hufthamar – Leirvik – Mosterhamn – Haugesund – Kopervik – Føresvik – Stavanger Fiskepirterminalen. 

I 1999 forliste «MS Sleipner» nord af Haugesund og 16 passagerer omkom.

Hurtigbådruter i Norge
Lars Gasberg

Lars Gasberg (født 11. marts 1967) er en dansk fodboldspiller. Han har tidligere spillet i AB, KB, Stenløse og Ølstykke FC,Hasle IF og spiller nu for SOIF (Slangerup & Omegns Idrætsforening).

Han var årets spiller i 1. division i 1993.

Fodboldspillere fra Danmark
Lady Jane

"Lady Jane" er en sang fra The Rolling Stones, og fandtes første gang på deres album Aftermath. 

Den blev skrevet af Mick Jagger og Keith Richards, og blive betragtet af mange fans som højdepunktet af Aftermath, og som en af deres bedste melodier.

Den leverer en Elisabethansk atmosfære med dens tekst, og uforglemmelige instrumental del hvor Brian Jones spiller på  Dulcimer. Rygterne siger, at sangen kunne handle om Henrik 8.s koner, men den kunne også handle om Jane Ormsby-Gore, en engelske kvinde Mick var involveret med på det tidspunkt .

På studie versionen er der ingen trommer. Når den bliver spillet live (som for eksempel på deres 1966 live album Got Live if You Want It!), gør  Charlie Watts brug af et trommesæt.  

Mens begge de udgivende albummer i USA og Storbritannien havde forskellige numre var dette nummer tre, på side et, på begge albummer. 

Nummeret optræder i USA som dobbelt a-side sammen med ”Mother's Little Helper".

Eksterne henvisninger 

Officiel tekst
Hør The Rolling Stones ”Lady Jane”
Teskt og info om ”Lady Jane”

Fodnote 

Rolling Stones-sange
Singler fra 1966
Provincia de Buenos Aires

Provincia de Buenos Aires er en provins i det østlige Argentina midt i den frugtbare La Pampa-slette og er Argentinas folkerigeste provins.
I provinsen bor 2/3 af indbyggerne i området omkring Argentinas hovedstad Buenos Aires, det såkaldte Gran Buenos Aires, som i modsætning til sine forstæder ikke er organiseret i en region, da hovedstadens hovedopgave er at være en økonomisk modpart til de argentinske regioner.

Geografi og klima 
Provinsens naboprovinser er Rio Negro, La Pampa, Córdoba, Provincia de Santa Fe og Entre Ríos. Provinshovedstaden er La Plata som ligger i nærheden af Buenos Aires.
 
Geografisk hører provinsen til Pampa-Regionen. De markanteste bjergkæder er Sierra de la Ventana (max. 1100 m) og Sierra de Tandil (max 600 m).

Klimaet er oceanisk, med varme somre, milde vintre, med en vedvarende høj luftfugtighed og med en høj nedbørsmængde hele året. Mod vest og sydvest falder nedbørsmængden lidt.

Provincia de Buenos Aires største byer er La Matanza (1,1 mio. indb.), provinshovedstaden La Plata (850.000 indb.) og Mar del Plata (700.000 indb.). Andre vigtige byer er Bahía Blanca, San Nicolás, Zárate og Tandil.

Den største del af befolkningen er efterkommere af immigranter fra Spanien, Italien og Storbritannien. I og omkring byen Tres Arroyos har mange indvandrede fra Holland, Frankrig og Danmark bosat sig.

Eksterne henvisninger 

 

Provinser i Argentina
Peter Qvortrup Geisling

Peter Qvortrup Geisling (født 13. april 1962) er en dansk læge og journalist. Han er mest kendt for magasinprogrammet Lægens bord, der sendtes på DR1 i årene 1997-2005.

Uddannelse 
Peter Qvortrup Geisling blev uddannet som læge i 1992. Samtidig med lægestudiet læste han en tillægsuddannelse ved Danmarks Journalisthøjskole, og i 1990 blev han uddannet journalist.

Ved siden af studiet var han både instruktør og tekstforfatter på flere medicinerrevyer som opførtes i Stakladen i Aarhus. Geisling bliver ofte omtalt som ekspert i medierne men har i følge Sundhedsstyrelsens Autorisationsregister ikke gennemført en speciallægeuddannelse.

TV-karriere 
Peter Qvortrup Geisling er mest kendt for Lægens Bord, hvor han var studievært fra 1997 til 2005. Herefter holdt han pause som fast studievært på tv, men var bl.a. vært ved Prins Christians dåb på DR1 i 2006 sammen med Natasja Crone. DR tilbød ham senere at blive lægen, der gav gode råd i sundhedsprogrammet Ha' det godt på DR1 sammen med Puk Elgård (senere Sisse Fisker og Marianne Florman). I 2008 blev han studievært på Diagnose søges, der ligeledes er fra DR1.

Han arbejder stadig med sundhedsstof hos DR og optræder desuden lejlighedsvis som studievært og konferencier. Peter arbejder også som foredragsholder og forfatter.

Derudover har han ansvar for DRs sundheds hjemmeside www.dr.dk/sundhed.

I 2005 var Peter Qvortrup Geisling i Grønland, hvor han var vært for DRs program om den 100 år gamle opdagelsesrejse Danmark Ekspeditionen, som Ludvig Mylius-Erichsen var anfører for og også omkom under. 

I 2006 deltog han i Kom til middag på DR1 sammen med Jeanne Boel, Mads Christensen og Joan Ørting. 

I oktober 2003 modtog Peter Qvortrup Geisling en livsglædepris fra Astrid Hartvig, Sundhedshøjskolen Diget. Han modtog prisen for sin positive formidling i Lægens Bord.

I marts 2020 genopstod det tidligere TV-program Lægens Bord i forbindelse med Corona-krisen.

Privatliv 

19. oktober 2010 blev Peter Qvortrup Geisling far til datteren Merle Maria Geisling. Moderen til Merle er veninden siden 1999, Christina Maria Meldola.

Bibliografi 
2008 Førstehjælp til dit arbejdsliv: på job uden stress, Dorte og Peter Qvortrup Geisling, People's Press, 2008.

Han medvirkede ved udgivelsen af en række bøger om forskellige kræftformer udgivet af Kræftens Bekæmpelse.

Referencer

Eksterne henvisninger 
 

Journalister fra Danmark
Tv-værter fra Danmark
Læger fra Danmark
Ansatte i DR
MR15

MR15 er en forkortelse for Max Round 15 og er et regelsæt for klankampe i computerspillet Counter-Strike. Spilles der efter MR15-regelsættet i en cw (clan-war) eller pcw (practice clan-war) spiller man præcis 15 runder på hvert hold/side. Det hold der først vinder majoriteten af runderne (16 eller derover) vinder således kampen.

Rundetiden ved MR15 er oftest 1:45 minutter. Spillerne starter med hver 800 dollars.
MR15 er det mest normale verden over.

Counter-Strike
Skagensmalerne

Skagensmalerne var en skandinavisk kunstnerkoloni, som bosatte sig i Skagen for kunstnerfællesskabet og for hovedsageligt at male naturomgivelser og lokalmiljø. Deres kunstneriske produktion kendetegnes af realistiske friluftsmalerier i rige farver.

Skagensmalernes kunst var især billeder af naturen og af dagligdags gøremål. Skagensmalerne er fortrinsvis kendt for at have malet billeder af fiskernes hårde og farlige liv. Blandt de første malere på sommerophold i Skagen var Martinus Rørbye i 1834 og Karl Madsen i 1873. Nogle af de mest kendte skagensmalere er Marie og P.S. Krøyer, nordmanden Christian Krohg, Holger Drachmann, Laurits Tuxen og ægteparret Michael og Anna Ancher. Andre skikkelser var Carl Locher, Viggo Johansen, Thorvald Niss samt svenskerne Sofia Anna Palm de Rosa,
Oscar Björck og Johan Krouthén. Skagensmalerne var en del af det moderne gennembrud (ca. 1870-1900). Einar Hein, Jens Vige, Johannes Wilhjelm og G.F. Clement hørte til den yngre generation af skagensmalere. Ligeledes hørte Ella Heide, Jørgen Aabye, Frederik Lange og Tupsy Clement til den unge generation af skagensmalere.

Kunstnere, der kom til Skagen før der opstod en egentlig kunstnerkoloni i 1870'erne var bl.a. Christian Blache, Vilhelm Melbye, og Johan Peter Raadsig, hvorfor nogen regner disse som skagensmalere.

Mange af kunstnerne boede på Brøndums Hotel, som var ejet af Brøndum, Anna Anchers far. En del af betalingen for opholdet var gerne et kunstværk. Nogle er på hotellet, men de fleste hænger i dag på det nærliggende kunstmuseum.

Kunstnerkolonien er rigt repræsenteret på bl.a. Skagens Museum og Den Hirschsprungske Samling.

Galleri

Litteratur 
 redaktion: Elisabeth Fabritius, Kunstnerkoloniernes Danmark, 2007, 
 Skagens Museum, Skagensmalerne - Introduktion til skagensmalerner og Skagens Museum, 2009,

Referencer

Eksterne henvisninger 
 Skagens Museum – Officiel hjemmeside
 Skagensmalerne.dk – Et billedgalleri over kunstnerkoloniens malerier

Kunsthistorie
 
Kunstnerkolonier i Danmark
Hospitalsenheden Vest

Hospitalsenheden Vest er én ud af fem hospitalsenheder i Region Midtjylland og består af regionshospitalerne i Holstebro, Herning, Ringkøbing, Tarm og Lemvig. Hospitalsenheden varetager hovedfunktioner for ca. 250.000 borgere i den vestlige del af Region Midtjylland geografisk svarende til det tidligere Ringkøbing Amt.

Hospitalsledelsen for Hospitalsenheden Vest tiltrådte den 1. november 2006. Ledelsen består af cheflæge Jens Friis Bak, chefsygeplejerske Ida Götke og hospitalsdirektør Henning Vestergaard. Mange af de kliniske specialer på de fem forskellige regionshospitaler i Hospitalsenheden Vest har på afdelingsniveau fælles ledelse og arbejder således sammen på tværs af den geografiske placering.

Som et resultat af udviklingen frem mod en ny hospitalsstruktur i Region Midtjylland herunder samlingen af akutfunktioner på fem hospitaler besluttede regionsrådet i 2010, at hospitalsenhedens opgaver fremover skal samles på et nyt hospital, som skal opføres i Gødstrup nordvest for Herning. Prisen for dette projekt bliver 3,15 mia. kr. og ventes afsluttet i 2020.

Se også 
 Hospitalsenheder i Region Midtjylland
 Gødstrup Sygehus

Eksterne henvisninger 
 Hospitalsenheden Vests hjemmeside

Hospitaler i Region Midtjylland
Richard Yates (guvernør)

Richard Yates (18. januar 1818 – 27. november 1873) var guvernør i Illinois under den amerikanske borgerkrig, og vurderes som den bedste guvernør i perioden. Da borgerkrigen brød ud, stod guvernør Yates bag, at der blev sendt flere frivillige fra Illinois til Unionens hære end fra nogen anden stat.

Yates repræsenterede Illinois i USA's kongres – Repræsentanternes Hus 1851-1855 og Senatet 1865-1871.

Yates blev født i Warsaw i Kentucky og flyttede med sin familie til Illinois i 1831. Han fik sin eksamen fra Illinois College i Jacksonville i 1835 og studerede derefter jura på Transsylvania Universitetet i Lexington i Kentucky. Han blev advokat i 1837 og startede en praksis i Jacksonville. 
 
Yates var medlem af Illinois' Repræsentanternes Hus 1842-1845 og 1848-1849. I 1850 blev han valgt til USA's kongres som repræsentant for Whig-partiet i Repræsentanternes Hus, hvor han blev det ungste medlem. Han blev genvalgt i 1852. Under hans 2. periode blev Missourikompromisset ophævet, hvilket genåbnede spørgsmålet om slaveriets udbredelse. Han var modstander af ophævelsen, og blev opfattet som en del af det nye Republikanske parti. Hans valgdistrikt var derimod overvejende for slaveri, og som følge heraf blev han ikke genvalgt. 
 
I 1860 blev han valgt til guvernør i Illinois som Republikaner. Guvernør Yates fortsatte med at være en klar modstander af slaveri, og ved borgerkrigens begyndelse var han meget aktiv i hvervningen af frivillige til hæren. Han indkaldte kongressen til en ekstraordinær samling den 12. april, dagen efter angrebet på Fort Sumter og lod regulære tropper overtage kontrollen med byen Cairo.

Det var på guvernør Yates' kontor, at general Ulysses S. Grant først blev anerkendt som soldat, idet Yates udpegede ham til statens mønstringsofficer og senere oberst i det 21. Illinois regiment. I 1862 deltog han i konferencen for loyale guvernører i Altoona i Pennsylvania, som i sidste end gav Abraham Lincoln støtte til hans Emancipationserklæring. 
 
Efter at have været guvernør blev Yates valgt til USA's senat som Republikaner. Han sad i senatet fra 4. marts 1865 til 3. marts 1871. Han stillede ikke op til genvalg.

Efter at være trådt ud af senatet blev Yates udpeget af præsident Grant som kommissionær til at overvåge en subsidieret jernbane. Han døde pludseligt i St. Louis den 27. november 1873.  
Han ligger begravet på Diamond Grove kirkegården i Jacksonville.

Hans søn hed også Richard Yates, var også aktiv i politik i Illinois og var også guvernør i en periode.

Referencer 
 Virtual American Biographies fra Appleton's Cyclopedia of American Biography (New York: D. Appleton and Company, 1887-1889)
 Portrait and Biographical Album of Champaign County, Illinois, Chapman Brothers, Chicago, 1887 – online som del af Illinois History, et ILGenWeb projekt

Referencer

Eksterne henvisninger 

 Illinois 2005-2006 Blå bog 

Guvernører fra Illinois
Medlemmer af Repræsentanternes Hus i USA
Medlemmer af Senatet i USA
Personer i den amerikanske borgerkrig